recursal/SuperWikiNEXT-32B huggingface dataset:
Holotipo kun ruĝa tipomarko.
Holotipo *Marocaster coronatus*
**Holotipo** estas unika sola fizika ekzemplero (aŭ ilustraĵo) de organismo elektita kiel reprezenta, kiam la specio (aŭ pli malalta taksono) estis formale priskribata. Ĝi estas aŭ ununura tia fizika ekzemplo (aŭ ilustraĵo), aŭ unu el kelkaj, sed specife difinita kiel la holotipo. Laŭ la *ICZN*, holotipo estas unu el kelkaj tipoj de nomoportantaj tipoj.

Ekzemple, la holotipo por la papilio *Lycaeides idas longinus* estas konservata specimeno de tiu specio, tenata de la Muzeo de Kompara Zoologio ĉe la Universitato Harvard.

Holotipo ne nepre estas 'tipa' de tiu taksono, kvankam ideale ĝi estu. Foje nur fragmento de organismo estas la holotipo, ekzemple kaze de fosilio. La holotipo de *Pelorosaurus humerocristatus*, granda herbivora dinosaŭro el komenca Ĵurasia periodo, estas fosilia krurosto stokita ĉe la Muzeo pri natura historio de Londono. Eĉ se pli bonkvalita specimeno estas sekve trovata, la holotipo ne estas flankenlasata.

Ĉe foresto de holotipo (ekz. ĝi perdiĝis) alia tipo povas esti elektita, for de la gamo de diferencaj tipoj de tipo, depende el kazo. Notu, ke ĉe *ICBN* kaj ĉe *ICZN* la difinoj de tipoj estas similaj intence sed ne identaj laŭ terminologio aŭ subkuŝa koncepto.

Eksteraj ligiloj
----------------

* BOA Fotoj de tipaj specimenoj de neotropisa *Rhopalocera*

* Kategorio Holotipo en la Vikimedia Komunejo (Multrimedaj datumoj)
**Hofen** estis ĝis la 31-a de decembro 2008 komunumo en Kantono Ŝafhaŭzo, Svislando. Ĝi havis 138 loĝantojn je la 31-a de decembro 2007 kaj estas la plej malgranda komunumo de la kantono. Ek de la 1-a de januaro 2009 Hofen estas parto de la komunumo Thayngen.

Geografio
---------

Hofen situas en la regiono de la montarĉeno Randen en la nordo de Kantono Ŝafhaŭzo ĉe la germana landlimo.

Najbaraj komunumoj kaj lokoj
----------------------------

Hofen limis ĝis la komunuma kunfandiĝo en nordo kaj oriento al la germana komunumoTengen (Baden-Virtembergo), en sudo al Bibern, en sudokcidento al Opfertshofen kaj en nordokcidento al Altdorf.

Trafiko
-------

Hofen estas per lokaj aŭtobusoj de Verkehrsbetriebe Schaffhausen ligita kun Thayngen kaj Ŝafhaŭzo.

Historio
--------

La unua dokumenta mencio de Hofen datiĝas el la jaro 1258. En mezepoko la plej multaj bienoj en Hofen apartenis al la Monaĥejo Sankt-Georgen en Stein ĉe Rejno. En 1538 tiujn bienojn akiris la urbo Ŝafhaŭzo. En la 19-a jarcento Hofen estis regita de Bibern. En 1861 Hofen disiĝis de Bibern kaj fariĝis aŭtonoma politika komunumo.

### Komunuma kunfandiĝo

Per la publika baloto de dimanĉo la 17-an de aŭgusto 2008 la kvin aŭtonomaj komunumoj Thayngen, Altdorf, Bibern, Hofen kaj Opfertshofen akceptis la kunfandiĝon de iliaj komunumoj kun efiko je la 1-a de januaro 2009. La nova komunumo Thayngen havas proksimume 5000 loĝantojn. Kiel konsekvenco Hofen ek de la 1-a de januaro 2009 ĉesis ekzisti kiel aŭtonoma politika komunumo.

Vidu ankaŭ
----------

* Aliaj lokoj kun la nomo Hofen

* Kategorio Hofen SH en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo de la komunumo Hofen
* Hofen en la Historia Leksikono de Svislando

|  |  |  |  |
| --- | --- | --- | --- |
| 

| v • d • rKomunumoj de Kantono Ŝafhaŭzo |
| --- |
| Kaprikorno, blazono de ŜafhaŭzoKaprikorno, blazono de ŜafhaŭzoBargen • Beggingen (Guntmadingen) • Beringen • Buch • Buchberg • Büttenhardt • Dörflingen • Gächlingen • Hallau • Hemishofen • Lohn • Löhningen • Merishausen • Neuhausen ĉe Rejn-Akvofalo • Neunkirch • Oberhallau • Ramsen • Rüdlingen • Ŝafhaŭzo (Hemmental) • Schleitheim • Siblingen • Stein ĉe Rejno • Stetten • Thayngen (Altdorf • Bibern • Hofen • Opfertshofen) • Trasadingen • Wilchingen | Panoramo de ŜafhaŭzoPanoramo de Ŝafhaŭzo |

 |
***Hoy, Júpiter*** (Hodiaŭ, Jupitero) estis hispanlingva romano verkita de Luis Landero. Kiam oni publikis ĝin en 2007, Landero ne estis verkinta iun verkon post 5 jaroj ekde la apero de *El guitarrista* (La gitaristo) en 2002. En tiu ĉi romano oni priskribas la paralelajn vivojn de du ĉefroluloj. Unuflanke jen Dámaso, kiu post malagrabla infaneco en familio kie la patro tro postuklis de li, envenas en malsatego kaj venĝodeziro kontraŭ la ŝajna kulpulo de tiu peniga ekzistado, iu entrudulo kiu laŭ la opinio de Dámaso ŝtelis lian familion, la patron, la fratinon kaj eĉ la patrinon, la heredaĵon kaj eĉ la trankvilecon kaj spiriton. Aliflanke, Tomás, instruisto en mezlernejo pri Lingvo kaj Literaturo, malkaŝas sian amon por junulino, sia lernantino, 16jaraĝa kiu ŝanĝos lian vivon.

Hispanlingva postkovrilo de la hispana eldono de tiu ĉi romanoSe konsideri la propran biografion de Luis Landero, facile oni komprenas ke almenaŭ la etosoj -se ne la karakteroj mem- de ambaŭ ĉefroluloj koincidas kun la siaj propraj. **Dámaso** estas infano de malriĉa kamparana familio de kamparana regiono Ekstremaduro, kiel li mem kaj kiu devos elmigri serĉe de pli favoraj vivkondiĉoj kaj ekonomie kaj personvive kaj perlabori sian vivon danke al sinsekvo de diversaj laborpostenoj. **Tomás** estas junulo kiu vivas por literaturo kiu trovas laborpostenon por instrui ĝin en mezlernejo, kiel Landero mem. Lingvaj (kaj sone kaj skribe) koincidoj inter ambaŭ nomostas kompreneble simplaj koincidoj. La pli literaturaj kondiĉoj de ambaŭ roluloj, nome la malsatego de Dámaso kaj la ama vivo de Tomás unue kun sia edzino kaj poste kun sia amatino, oni povas supozi, ke temas pri literaturaj inventaĵoj.

La jam antaŭ sperto de Landero unue kiel instruisto pri literaturo kaj poste kiel romanisto permesas al li perlabori bone konstruitan romanon kun **paralela strukturo** laŭ kiu antaŭeniras ambaŭ vivoj, sed permesante la leganton diveni aŭ imagi kia estos la fina renkonto de tiuj ŝajnaj paralelaj linioj. Krome la **stilo** brilas per rimedoj tradiciaj kaj eĉ cervanteskaj (ankaŭ aliaj verkoj de Landero fingromontras al Cervantes), kiel ironio, amplifikado, kontrastoj, ktp.

Referencoj
----------

1. ↑   Luis Landero vuelve con 'Hoy, Júpiter', una obra sobre las formas de encarar el odio en elcorreodigital.com
**Diána Horváth-Márjánovics** [horvAt mArjAnoviĉ], laŭ la hungarlingve kutima nomordo **Horváth-Márjánovics Diána** estas hungara kritikisto, literaturhistoriisto.

Diána Horváth-Márjánovics naskiĝis la  11-an de julio 1988(nun 1988-07-11) en Győr.

Biografio
---------

Diána Horváth-Márjánovics akiris du diplomojn en grado MSc en Universitato de Pécs en 2013, en grado Ph.D. en 2020. Inter 2010–2013 ŝi laboris loke en la biblioteko, dum kaj poste ankaŭ en aliaj laborejoj. Ekde 2018 ŝi estis juna esploristo en akademia literatura instituto. Komence ŝi esploris heredaĵon de Miklós Mészöly. Ŝi ricevis premion en 2015.

Elektitaj kontribuoj
--------------------

* *Örökölt blende. Példázatos irodalom és a Mészöly-hagyaték* (libro, 2022)

Fontoj
------

* hungarlingva biografio kun foto
* datenoj kun foto

Referencoj
----------

1. ↑   hungarlingva datenaro de muzeo
2. ↑   akademia datenaro

|  |  |
| --- | --- |
| Bibliotekoj | * PeEnEo: 830159
* LCCN: nb2022004973
* VIAF: 4165106917836451918
 |


* Portalo pri Biografio
detala bildo
**Hoka drato** aŭ **razilklinga drato** - angle nomata *barbed tape* (do "hoka [ŝtal]bendo") aŭ *razor wire* ("razilklinga drato"), germane *NATO-Draht* (do "NATO-drato") - estas variaĵo de pikdrato, farita el ŝtala rubando, el kiuj akraj hokoj estas eltranĉataj, kaj kiu poste estas aldone turnata. Ĝia tasko estas forte malfaciligi la pasadon de personoj kaj iugrade ankaŭ de veturiloj tra barilo, kies parto ĝi estas. Kompare al kutima pikdrato la tempo necesa por pasi hokan draton signife pli grandas. Ĝi tial uzatas en instalaĵoj, kiuj estu aparte protektataj de senpermesa aliro aŭ eliro. Krome hoka drato signife pli danĝeras ol pikdrato, ĉar la akraj anguloj, preskaŭ kompareble akraj kiel razilklingoj, kaŭzas pli severajn lezojn en la korpo de homoj kaj bestoj ol la pikiloj de pikdrato. La uzo en privataj areoj en plej multaj landoj ne estas leĝe malpermesata, sed ekzemple en Germanio juĝejoj pro tro granda danĝerigo de infanoj kaj adoleskuloj jam en unuopaj instalaĵoj postulis la malinstaligon de protekta hoka drato.

* Hoka drato en la Vikimedia Komunejo (Multrimedaj datumoj)
* Kategorio Hoka drato en la Vikimedia Komunejo (Multrimedaj datumoj)

Notoj
-----

1. ↑  jen ekzempla verdikto de la administra kortumo Minden en Germanio pri postulo malinstali sekurigon per hoka drato, julio 2003, germanlingve
**Motihari,** hindie **मोतिहारी** estas urbego en norda Barato, en nordokcidenta parto de subŝtato Biharo, en kantono de Muzaffarpur, en distrikto de Orienta Ĉamparan, kie ĝi estas ties sidejo. Laŭvorte tradukite "Motihari" signifus: "loko, kiu perdis siajn perlojn".

Altlernejo en Motihari

Demografio
----------

En 2011 Motihari havis 125 183 da loĝantoj kun legopovo 87%, pli alta, ol la landa mezumo. Motihari atingis la internacian kvalifikon urbego (pli granda, ol cent mil) ĉirkaŭ 2000.

Geografio
---------

Motihari situas sur ebenaĵo laŭ averaĝa alteco de 62 m super la marnivelo iomete malpli, ol 50 km de la nepala limo. Bettiah troviĝas 43, Sivan 73, kantona sidejo Muzaffarpur 75, Ĉapra 99, Haĝipur 110, subŝtata ĉefurbo Patnao 118, Kolkata 573, tutlanda ĉefurbo Delhio 789, Mumbajo 1505 kilometrojn (aere) .

Historio
--------

Motihari estis fondita iam en la nebula historio, neniuj aŭtentaj datenoj estas haveblaj. Dum la brita epoko la urbo prosperis kaj ĝi iĝis unu el la gravaj centroj de norda Biharo. En 1866 distrikto Ĉamparan estis formita kun Motihari kiel sia sidejo. En 1977 la okcidenta distriktoparto estis forigita por establi novan distrikton kun sidejo de Bettiah. La municipo de Motihari estis establita en 1879. Mahatma Gandhi venis al tiu areo por vidi kondiĉojn de kamparanoj.

Ekonomio
--------

En ĉirkaŭaĵo de Motihari oni okupiĝas pri agrikulturo kaj laktaĵoj. En la urbego la industrio estas modesta. Menciindas paper- kaj sukerfabriko.

Eduko
-----

En Motihari universitato kaj 2 altlernejoj funkcias.

Lingvoj
-------

En Motihari la oficialaj lingvoj estas la bojpura, hindia kaj urdua lingvoj.

Religioj
--------

La ĉefa religio en Motihari estas hinduismo kun ĉirkaŭ 85%, poste islamo ĉirkaŭ 15%.

Klimato
-------

Motihari situas en humida subtropika klimato (Cfa). La temperaturo estas jare averaĝe inter 24 °C kaj varias inter 18-31 °C. Jare pluvas mezume 1290 mm, en ĉiuj monatoj pluvas iomete, sed inter junio kaj septembro tre ofte pro la musono.

Trafiko
-------

Motihari havas trairan fervojan linion inter Bettiah kaj Muzaffarpur. 4 ĉefvojoj kaj sola flankovojo kuras al la urbego. La mapo anoncas flughavenon en Muzaffarpur, sed dateno mankas. La plej proksima flughaveno fakte funkcias en Patnao.

Vidindaĵoj
----------

* pluraj preĝejoj, proksime impona stupao
* memorkolono pri Gandhi
* naskiĝdomo de George Orwell

Naskiĝdomo de George Orwell en Motihari

Famuloj
-------

* George Orwell, verkisto naskiĝis en 1903

Fontoj
------

* WikiTrans


|  |  |
| --- | --- |
| Portala ikono | Portalo pri Barato |
**Assary** [aSAri], oficiale *Assary Clube de Campo* en la portugala, estas socia, distra kaj sporta klubo en la brazila urbo Votuporango, fondita la 7-an de oktobro 1964.

La klubo havas unu el la plej bonaj instalaĵoj en la regiono, kaj la plej grandan nombron da membroj. 

La ĉefsideja spaco havas gimnastikejon, akvoparkon, ŝtonpilkadejojn, futsalajn kaj plumpilkajn ludkampojn, multi-sportajn ludkampojn, futbalkampojn herban kaj sablan, sablan flugpilkan korton, tenisejojn, ludĉambrojn, saŭnon, fiŝkaptan lagon, promenan vojon, kioskojn kun rostokradoj, manĝetejon kaj restoracion, grandan socisalonon, infanludejon kaj parkejon.

Referencoj
----------

1. ↑  Informpaĝo en la retejo de la plenuma povo de Votuporango Arkivigite je 2021-09-20 per la retarkivo Wayback Machine portugale
2. ↑  Informpaĝo en la retejo pri turismo de la pleluma povo de Votuporango Arkivigite je 2021-09-18 per la retarkivo Wayback Machine portugale

Vidu ankaŭ
----------

* Votuporango
* Votuclube

Eksteraj ligiloj
----------------

* Oficiala retejo de Assary portugale
La **Muzeo de Bannu** estas muzeo kiu troviĝas en la distrikto Bannu, en provinco Ĥajber-Paŝtulando de Pakistano. La muzeon starigis la provinca Administrejo pri Arĥeologio kaj Muzeoj; ĝi estis inaŭgurita en 2011 de Sajed Akil Ŝah, la Ministro pri Sportoj, Turismo, Arĥeologio kaj Junularaj Aferoj.

La fundamenta ŝtono de la muzeo estis metita de la tiama Ĉefministro de Ĥajber-Paŝtulando, Akram Ĥan Durani, en 2006.

Elfosado
--------

La elfosadojn partoprenis kune la Universitato de Peŝavaro kaj la Arĥeologia Misio de Bannu, kaj ankaŭ la Universitato de Kembriĝo, la Brita Muzeo, la Universitata Altlernejo de Londono kaj la Altlernejo *Bryn Mawr* ĉe la situoj de Ŝeri-Ĥan-Tarakai, Levan kaj Akra, inter 1984 kaj 2001.

Kolekto
-------

La muzeo enhavas tri galeriojn: unu pri Protohistorio, unu pri Islamo, kaj la lasta pri Etnologio.

### Protohistoria galerio

La galerio enhavas artefaktojn el la proksimaj arĥeologiaj situoj de Akra kaj de Ŝeri-Ĥan-Tarakai. La ekspozicio gastigas statuetojn pri homoj kaj bestoj, ilojn el ŝtono, kaj fermilojn el terakoto.

### Islama galerio

La galerio enhavas pli ol 120 manuskriptojn de la Korano kaj de libroj de Hadito; la plimulto de ili estas en la araba lingvo, kun kelkaj kiuj estis tradukita en la persan. La Koranaj manuskriptoj datiĝas je la 11-a jarcento post la Heĝiro (t.e. je la 17-a jarcento n.e.), dum la Haditaj libroj estis skribita iun tempon en la 6-a jarcento post la Heĝiro (12-a jarcento n.e.).

### Etnologia galerio

La galerio montras la vivstilon kaj kulturon de diversaj triboj de la provinco Ĥajber-Paŝtulando, kaj precipe de la loĝantoj de la regiono de Bannu. La vizitantoj povas admiri ĉiutagajn objektojn kiel juveloj, armiloj, vazoj, muzikaj instrumentoj kaj ŝtofoj. Ili rakontas la tradiciojn de la regiono dum la 19-a kaj 20-a jarcentoj.

Referencoj
----------

1. ↑   Directorate of archaeology launches website (angle) (2014-07-03). Alirita 2022-07-09.
2. ↑   Bannu Museum.
3. 1 2 3 4 5   Bannu Museum | Directorate Of Archaeology & Museum. Alirita 2022-07-09.
4. ↑  Ali, Ihsan; Ur-Rehman, Abid; Ashfaq, Mohammad (2014), Smith, Claire, ed. "Pakistan: Archaeological Museums" (in en), *Encyclopedia of Global Archaeology* (Nov-Jorko: Springer): pp. 5712–5727, doi:10.1007/978-1-4419-0465-2\_765, (ISBN 978-1-4419-0465-2), retrieved 2022-07-09

Vidu ankaŭ
----------

* Listo de muzeoj en Pakistano

Eksteraj ligoj
--------------

* Administrejo pri Arĥeologio kaj Muzeoj, Ĥajber-Paŝtulando
* *En tiu ĉi artikolo estas uzita traduko de teksto el la artikolo Bannu Museum en la angla Vikipedio.*


|  |  |
| --- | --- |
| Bibliotekoj | * PeEnEo: 809417
 |
La **lernejo Manoel Lobo** (oficiale *Escola Estadual Doutor José Manoel Lobo* en la portugala) estas publika lernejo en la brazila urbo Votuporango, rolanta kiel mezlernejo kaj en parto de la elementa lernado.

Fondita la 23-an de majo 1948 kun la nomo de Colégio Estadual kaj Escola Normal "D-ro José Manoel Lobo", la lernejo ekfunkciis kie hodiaŭ estas la sidejo de UNIFEV en la centro de la urbo.

La lernejo Manoel Lobo estas parto de la eduka reto de la subŝtato San-Paŭlo kaj nuntempe okupas la areon de dombloko, limigita de la stratoj Amazono, Tibaĵio, San-Paŭlo kaj Espirito-Santo.

Referencoj
----------

1. ↑  Informpaĝo en la retejo de la plenuma povo de Votuporango Arkivigite je 2021-09-20 per la retarkivo Wayback Machine portugale
2. ↑  Informoj sur fejsbukpaĝo portugale

Vidu ankaŭ
----------

* Votuporango
* Lernejo Celtas
* Lernejo Dinâmica
* Lernejo SESI
* Lernejo UNIFEV
* Adventisma lernejo

Eksteraj ligiloj
----------------

* Retpaĝo de la lernejo en la retejo de la subŝtato San-Paŭlo Arkivigite je 2021-09-21 per la retarkivo Wayback Machine portugale
**Praga lingvoskolo**, **Praga lingvoscienca rondo**, **Praga lingvistika rondo** aŭ fojfoje simple **Praga skolo** enhavis ampleksan grupon da esploristoj, ĉefe eŭropanoj, kiuj, eĉ se ne ĉiuj estis membroj de la Lingvistika Skolo de Prago, ĉerpis sian inspiron el la verkoj de Vilém Mathesius, Nikolaj Trubeckoj, Roman Jakobson, Jan Mukařovský, René Wellek kaj aliaj fakuloj kun sidejo en Prago en la jardeko antaŭ la Dua Mondmilito (1928–1939). Ĝi estis unu el la plej gravaj lingvoskoloj, ĉar ĝi produktive pluigis strukturismajn ideojn de Ferdinand de Saussure. 

La skolo emfazas en la duobla artikulacio de la lingvo (fonemo kaj morfemo). Ili nuancigas la dikotomion inter sinkroneco kaj diakroneco por la studo de la lingvo. La plej grava kontribuo de tiu skolo estas la metodologia principo de la komutado, per kiu oni modifas fonemon kontraŭ alia en difinita loko de la parolĉeno, kio okazigas paradigman opozicion kaj sekve ŝanĝon de signifo, ekzemple "la nigra **k**ato" > "la nigra **r**ato".

Vidu ankaŭ
----------

* Lingvistiko
* Rusa formalismo


|  |  |
| --- | --- |
| Bibliotekoj | * PeEnEo: 723474
* GND: 16270582-7
* LCCN: n50022875
* VIAF: 129950340
* ISNI: 0000 0001 2156 7821
* SUDOC: 031195563
* BNF: 12245747d
* NLA: 35496522
* NKC: kn20030310003
 |
**Edit Balázsovits** [balAĵoviĉ], laŭ hungarlingve kutima nomordo **Balázsovits Edit** estas hungara aktoro, voĉoaktoro, kantisto. Ŝia patro estis Lajos Balázsovits, ŝia patrino estis Éva Almási.

Edit Balázsovits  naskiĝis la 13-an de junio 1975 en Budapeŝto.

Biografio
---------

Edit Balázsovits frekventis gimnazion en sia naskiĝurbo, poste ŝi akiris diplomon en Tearea kaj Filma Altlernejo en 1997. Jam dum la lernejaj jaroj ŝi ricevis infanajn rolojn. Post siaj studoj ŝi havis prozajn kaj kantistajn rolojn en Budapeŝto. Ŝi ofte havis rolojn kune kun la gepatroj. Ekde 2001 ŝi ne apartenas al teatra trupo, ŝi ricevas porokazajn teatrajn kaj voĉoaktorajn taskojn. En 2004 ŝi edziniĝis, en la sekva jaro ŝi naskis filon (pli frue ŝi vivis kune kun Attila Kaszás (aktoro) 5 jarojn). Ŝi ricevis premiojn en 2008 kaj 2009.

Elektitaj teatraj roloj
-----------------------

* Ŝekspiro: La Ventego - Miranda
* Molière: *George Dandin* - Claudine
* Ede Szigligeti: *Liliomfi* - Mariska
* Endre Fejes: Bonan vesperon somero, bonan vesperon amo - Hüvösné

Elektitaj filmaj roloj
----------------------

* *A néma szemtanú* (1996)
* *Die Hard 5* (2013)
* hungaraj voĉoj de diversaj eksterlandaj aktoroj (ekzemple Kirsten Dunst)

Fontoj
------

* propra paĝo kun foto Arkivigite je 2014-10-23 per la retarkivo Wayback Machine
* 


|  |  |
| --- | --- |
| Bibliotekoj | * PeEnEo: 578445
* MBA: 744c5d13-c0bc-4e59-8055-52988d6ea85a
 |
|  |  |
| --- | --- |
|  | - La mallongigo ZH en Hofstetten ZH staras por la svisa Kantono Zuriko. Por aliaj signifoj de la nomo vidu sub **Hofstetten**.. |


---

Pri la komunumo
---------------

**Hofstetten ZH** estas komunumo en la distrikto Vinterturo, Kantono Zuriko, Svislando. Ĝi havis 434 loĝantojn je la 31-a de decembro 2008. Ĝis 2003 la komunumo oficiale nomiĝis *Hofstetten ĉe Elgg* (germane *Hofstetten bei Elgg*).

Geografio
---------

Hofstetten (dekstre la lernejo)
Geretswil
Huggenberg
Tiefenstein
Hofstetten ZH troviĝas en la plej orienta parto de la Kantono Zuriko sur ŝtupe situantaj altebenaĵoj sur la akvodislimo inter la riveroj Eulach kaj pli sude Murg oriente kaj Töss okcidente. La komunumo konsistas el tuta vico da etaj kaj etegaj municipoj kaj izolitaj setlejoj, nome de nordo al sudo: *Dickbuch*, *Jakobstal*, *Wenzikon*, *Steig*, *Hofstetten*, *Scheunberg*, *Geretswil*, *Tiefenstein* kaj *Huggenberg*.

La plej alta punkto de la komunumo estas la monto *Schauenberg* kun alteco de 890 m s.m. de kie oni havas dum klara vetero bonan belvidon al la tuta Turgovio.

Najbaraj komunumoj
------------------

La komunumo Hofstetten limas en nordo al la urbeto Elgg, en oriento al Aadorf (Kantono Turgovio), en sudoriento al Bichelsee-Balterswil (Kantono Turgovio), en sudo al Turbenthal, en okcidento al Schlatt kaj en nordokcidento al Elsau.

Trafiko
-------

Hofstetten estas la ununura komunumo en la Kantono Zuriko en kiu ekzistas neniu publika trafikilo, nek buso, nek trajno. Por atingi la komunumon do oni bezonas motorveturilon, biciklon aŭ simple devas piediri almenaŭ unu horon de la plej proksima bus- aŭ trajnhaltejo en Elgg, Elsaŭ aŭ Turbenthal.

La plej proksima alveturejo al la svisa aŭtovojo A1 troviĝas en distanco de proksimume 4 kilometroj en Aadorf.

Historio
--------

La unua dokumenta mencio de Hofstetten datiĝas el la jaro 914 kiel *Pipineshovestetin*.

Hofstetten ekzistas kiel komunumo nur ek de la Helveta Revolucio en la jaro 1798. Ĝi estiĝis el la kunigo de tuta vico de malgrandegaj municipoj kaj izolitaj bienoj. Ĝis 2003 la komunumo nomiĝis oficiale *Hofstetten ĉe Elgg* (germane *Hofstetten bei Elgg*).

Vidu ankaŭ
----------

* Aliaj lokoj kun la nomo Hofstetten

Eksteraj ligiloj
----------------

* Oficiala retejo de la komunumo Hofstetten ZH[*rompita ligilo*]
* Hofstetten en la Historia Leksikono de Svislando

* Kategorio Hofstetten ZH en la Vikimedia Komunejo (Multrimedaj datumoj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Vinterturo |
| --- |
| Altikon • Bertschikon • Brütten • Dägerlen • Dättlikon • Dinhard • Elgg • Ellikon ĉe Turo • Elsau • Hagenbuch • Hettlingen • Hofstetten • Neftenbach • Pfungen • Rickenbach • Schlatt • Seuzach • Turbenthal • Wiesendangen • **Vinterturo** • Zell |  |

 |
**Hohenseelbachskopf** estas la nomo de 517,5 m alta monto kaj lafokupolo en la regiono Südliches Hellerbergland (Siegerland) sur la limo inter la distrikto Siegen-Wittgenstein en Nordrejn-Vestfalio kaj la distrikto Altenkirchen Rejnlando-Palatinato.

Geografia situo
---------------

La monto Hohenseelbachskopf situas en la limregiono de la komunumoj Neunkirchen en la nordo, la urbo Herdorf en la nordokcidento kaj la komunumo Daaden en la suokcidento; sia (hodiaŭa ) pinto situas sur la teritorio de Daaden. Norde preterfluas la rojo Heller, okcidente iras la Heller-alfluantoj *Sottersbach* kaj Daade. Ĉirkaŭ 220 m norde de la montpinto staras *arbara gastejo Hohenseelbachskopf* (alteco 495,1 m) kj 1 km nordokcidente sur la limo la flankkupolo Mahlscheid.

Geologio kaj historio
---------------------

La monto portis iam grandan basalta kupolo, kiu kreiĝas antaŭ ĉirkaŭ 7  milionoj da jaroj per vulkanaj akivecoj. La bazaltkupolo superis la nunan montatecon je 20 ĝis 30 m. Ĝi larĝis ĉ. 60 m kaj longis pli ol 150 m. Malrapide fluanta magmo, kiu en blokoj estis puŝata supren, formas 30 ĝis 40 m altaj bazaltkolonoj kun seseĝa aŭ okeĝa kristalstrukturo. Restoj de tiuj kolonoj ankoraŭ hodiaŭ ĉirkaŭas profundan krateron. Tiu ne estiĝis per erupcia vulkanismo, sed per bazaltrompado. Je la nord-orienta kratera fundo restis alta bloko el nenombreblaj bazaltkolonoj. La bazaltminado por diversaj konstruaĵoj (stratoj, fosaĵoj, akvokonstruktoj ktp) rezultas inter 1900 kaj 1925 al la forigo de la kupolo kune kun restaĵoj de kelta ringremparo.
La Hohenseelbachskopf, la monto Mahlscheid kaj la nur 5 km fora monto Druidenstein supozeble estis gravaj keltaj setlejoj kaj/aŭ kultejoj.
Inter 500 kaj 300 a.K. kaj la jaro 0 la keltoj konstruis sur la monto ringremparon.

Referencoj
----------

Literaturo
----------

* Josef Hoffmann: *Hohenseelbach. Wahrzeichen der Heimat in 2500jähriger Geschichte und heute.* Selbstverlag Jos. Hoffmann, Herdorf (Sieg) 1954.

Eksteraj ligiloj
----------------

* Arkivigite je 2010-12-09 per la retarkivo Wayback Machine | wayback=20101209145813 | text=fotoj de la monto Hohenseelbachskopf

Vidu ankaŭ
----------

* Listo de montoj en Rejnlando-Palatinato
* listo de vulkano en Germanio
**CVS Health Corporation** estas usona farmacia kompanio, kiu laŭ enspezo estas konsiderata la plej granda en sia industrio de la lando. Ili disponigas reton en kiu pli ol 68,000 apotekoj estas konektitaj, inkluzive de la 9,900 apotekoj kiujn ili mem funkciigas en 49 usonaj ŝtatoj, la Distrikto de Kolumbio kaj Porto-Riko. CVS havas ĉirkaŭ 4.5 milionojn da klientoj ĉiutage .

La firmao estis fondita en 1962 kiel *Consumer Value Store* (CVS) kiam la unua butiko estis malfermita en Lowell, Masaĉuseco fare de fratoj Sidney kaj Stanley Goldstein kaj komercpartnero Ralph Hoagland. En 1969 ili vendis CVS al *la Melville Corporation* kaj en 1996 CVS iĝis sia propra sendependa firmao listigita sur la New York Stock Exchange (NYSE). En decembro 2017, CVS sciigis ke ĝi konsentis kun la asekurentrepreno Aetna pri fuzio taksita je 69 miliardoj USD. La interkonsento estis kompletigita en novembro 2018  sed estis leĝaj sekvoj kiuj estis deciditaj entribunalola 4-an de septembro 2019 favore al la fuzio .

Por 2021, ili havis spezon de pli ol 292 miliardoj da dolaroj kaj laboristaro de ĉirkaŭ 300,000 dungitoj. La ĉefsidejo situas en Woonsocket, Rod-Insulo.

Referencoj
----------

1. ↑  "CVS Health at a glance". CVSHealth.com.
2. ↑  Ferrell, O. C..  (2021) *Business Ethics: Ethical Decision Making and Cases* (angle). Boston, MA: Cengage Learning, p. 374. ISBN 978-0-357-51336-1.
3. ↑  "Company history". CVSHealth.com
4. ↑  Merced, Michael J.; Abelson, Reed. "CVS to buy Aetna for $69 billion in a deal that may reshape the health industry". NYTimes.com.
5. ↑  LaVito, Angelica. "CVS creates new health-care giant as $69 billion merger with Aetna officially closes". CNBC.com.
6. ↑  Pisano, Francesca M.; Ross, Vernon G. "District Court approves CVS/Aetna final judgment after evidentiary hearing". Mondaq.com

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 830769
* LCCN: no98107223
* VIAF: 123474022
* ISNI: 0000 0004 5998 0293
 |
**Hofstetten-Flüh** estas komunumo en la distrikto Dorneck en Kantono Soloturno, Svislando. Ĝi havis 3 035 loĝantojn je la 31-a de decembro 2010.

Geografio
---------

Hofstetten-Flüh situas en eksklavo de Kantono Soloturno apud la landlimo al Francio, kiu per la bazel-kampara Laufenvalo estas disigita de la cetere kantona teritorio. La komunumo konsistas el la du vilaĝoj Flüh sur alteco de 379 m s.m. en nordokcidento de la komunumo kaj Hofstetten sur alteco de 462 m s.m. en sudoriento de la komunumo. En la komunumo fontas la rojo *Binnbach*, alfluanto de Birsig. La teritorio de la komunumo etendiĝas sur areo de 7,5 km², de kiuj 44% estas kovritaj de arbaro, 42% servas por agrikulturo kaj 14% por setlado.

Najbaraj komunumoj
------------------

La komunumo Hofstetten-Flüh limas en nordo al Bättwil, en nordoriento al Witterswil, en oriento al Ettingen (BL), en sudo al Blauen BL (BL), en okcidento al Metzerlen-Mariastein, kaj en nordokcidento al Leymen (Alzaco, Francio).

Trafiko
-------

Tra Flüh pasas la kantona vojo 274 de Oberwil BL al Röschenz, dum tra Hofstetten pasas nur flanka vojo de Flüh al Ettingen. Flüh disponas sur la teritorio de la najbara komunumo Bättwil pri haltejo ĉe la tramlinio n-ro 10 de Bazelo al Rodersdorf. De la tramhaltejo de Flüh buso pasas tra Hofstetten al Ettingen. Krome pasas tra la komunumo ankaŭ la nokta buso nr-o N26 de Bazelo al Rodersdorf.

Historio
--------

La unua dokumenta mencio de Hofstetten datiĝas el la jaro 1194 kiel *Huhostetten*. Flüh la unua fojon estis menciita en la jaro 1451 kiel *Jn flühen*. Sur la monteto Hofstetter Chöpfli estis malkovritaj setlejoj el la neolitiko kaj la bronzepoko kun defendoinstalaĵo, kiu ne estis datigebla. Okcidente de Hofstetten oni malkovris restaĵon de romia setlejo. Dum mezepoko Hofstetten-Flüh apartenis al la sep liberaj vilaĝoj ĉe la monto Blauen. En la 15-a jarcento ĝi fariĝis parto de la senjorujo Rotberg. En la jaro 1515 ĝi fariĝis havaĵo de Soloturno kaj estis integrita al la tribunalo *Leimental* de la voktejo Dorneck.

Vidu ankaŭ
----------

* Aliaj lokoj kun la nomo Hofstetten

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Lukas Schenker*: *Hofstetten-Flüh* en *Historia Leksikono de Svislando* (2010-03-09)
3. ↑  Fonto: *Lukas Schenker*: *Flüh* en *Historia Leksikono de Svislando* (2005-01-27)

Eksteraj ligiloj
----------------

* Kategorio Hofstetten-Flüh en la Vikimedia Komunejo (Multrimedaj datumoj)

* Hofstetten-Flüh en la Historia Leksikono de Svislando germane france itale

* Oficiala retejo de la komunumo Hofstetten-Flüh

* **Vidu ankaŭ en la Vikimedia Komunejo la kategorion Hofstetten-Flüh** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Dorneck |
| --- |
| Bättwil  •  Büren  •  Dornach  •  Gempen  •  Hochwald  •  Hofstetten-Flüh  •  Metzerlen-Mariastein  •  Nuglar-Sankt Pantaleon  •  Rodersdorf  •  Seewen  •  Witterswil |  |

 |
La **Homeraj Himnoj** estas kolekto de tridek du (aŭ tridek kvar, laŭ aliaj versioj) epopeaj mallongaj poemoj en la antikva greka lingvo, kiujn oni atribuis al Homero dum la antikva periodo.

Nuntempe oni konsideras ke la plej antikva, tiu dediĉita al Demetra, estis verkita en la 7-a jarcento a.K. dum la vivo de Heziodo, iom pli malfrue ol la dato kiun oni tradicie atribuas al Homero. Laŭ tio, ili estas unu el la plej antikvaj elstaraj verkoj de la greka literaturo.

Ĉiu himno estas dediĉita al greka diaĵo kaj estis verkita por ke aedo kantu ĝin kiel enkonduko (en la greka, προοίμιον) de aliaj pli longa. La diversaj Homeraj Himnoj estas malsamaj laŭ ilia longeco, kelkaj konsistiĝas nur el tri-kvar linioj kaj aliaj el pli ol kvin cent. Ili honoris kaj laŭdis konkretajn diojn per heksametroj, la metriko kiun oni uzis por homeraj epopeoj.

La tridek du himnoj estas dediĉitaj al:

1. Dionizo.
2. Demetra.
3. Hermeso.
4. Afrodito.
5. Afrodito.
6. Dionizo.
7. Areso.
8. Artemiso.
9. Afrodito.
10. Atena.
11. Hera.
12. Demetra.
13. Rea/Cibelo (patrino de la dioj).
14. Heraklo.
15. Asklepio.
16. La Dioskuroj (Kastoro kaj Polukso).
17. Hermeso.
18. Pajno.
19. Hefesto.
20. Apolono.
21. Pozidono.
22. La ĉiopovaj filoj de Krono (inter ili, Zeŭso).
23. Hestio.
24. La Muzoj kaj Apolono.
25. Dionizo.
26. Artemiso.
27. Atena.
28. Hestio.
29. Geo (la Tero, ĉiesa patrino).
30. Helioso.
31. Seleno.
32. La Dioskuroj.

Eksteraj ligiloj
----------------

* angle Ĉiuj Homeraj Himnoj

Notoj kaj referencoj
--------------------

1. ↑  Homero, *Himnos Homéricos. La Batracomiomaquia*. Eld. Gredos, Madrid, 2003. ISBN 978-84-249-3501-6.
2. ↑  Homero. Himnos Homéricos. La Batracomiomaquia. Eld. Losada, Bonaeroj, 2007. ISBN 950-03-9559-2.
**Flughaveno Federico Fellini**, alinome **flughaveno Rimini-Miramare**, estas itala flughaveno en Miramare, kvartalo de Rimini. Ĝi servas la urbon Rimini kaj la proksiman respublikon San-Marino, kies registaro posedas akciojn de la flughavena kompanio *Aeradria*.

En 2006 la flughavenon uzis 324.454 pasaĝeroj. Precipe somere multaj inter ili estas turistoj, sed ankaŭ negocistoj. Multaj flugoj iras de kaj al Rusio (Jekaterinburgo, Moskvo, Novosibirsk, Sankt-Peterburgo), tial la plej gravaj ŝildoj estas ankaŭ ruslingvaj.

La civila parto de la flughaveno estas dediĉita al la reĝisoro Federico Fellini, devena el Rimini; lia silhueto estas unu el la emblemoj de la flughaveno. La origina, armea parto estas dediĉita al kolonelo Giannetto Vassura. Ĝi estas uzata de armeaj helikopteroj; iamajn armeajn jetojn oni transigis al la flughaveno de Cervia.

La kurejo de la flughaveno iras de sud-oriento al nord-okcidento kaj mezuras 2996 m × 45 m. Ĝin paralelas preskaŭ samlonga ruliĝejo.

Publika trafiko
---------------

Antaŭ la flughaveno estas la finhaltejo de publika aŭtobuso 9, kiu labortage dufoje hore kaj festotage unufoje hore ligas la flughavenon kaj la urbocentron. En distanco de malpli ol kilometro situas haltejo 33 de la laŭmara buslinio 11 (Rimini–Riccione), kiu trafikas multe pli ofte kaj rapide. Tamen estas iom danĝere transiri la rapidvojon SS 16 antaŭ la flughaveno.

La distanco al la fervoja stacio *Rimini Miramare*, kie haltas regionaj trajnoj, estas ĉirkaŭ unu kilometro. Ankaŭ por ĝin atingi necesas transiri vojon SS 16.

* Flughaveno de Rimini en la Vikimedia Komunejo (Multrimedaj datumoj)
* Kategorio Flughaveno de Rimini en la Vikimedia Komunejo (Multrimedaj datumoj)

Eksteraj ligiloj
----------------

* Flughavena retejo
* Informoj de World Aero Data Arkivigite je 2007-10-21 per la retarkivo Wayback Machine
Gubernio Homs en Sirio
***Homs*** (aŭ ***Hims***, arabe: **حمص**) estas siria urbo, kia ekestis pli ol antaŭ 2300 jaroj antaŭ Kristo kaj nomiĝis ***Emesa***. Hodiaŭ Hims estas industria, agrokultura kaj komerca urbo, kaj administra centro de samnoma gubernio. Akvon el lago Kattina, kiu situas 15 kilometroj for de urbo, loĝantoj uzis por irigacio. Apud tia-ĉi lago troviĝas arĥeologia altaĵo *Tal al-Nabi Mando*, sur kia okazis historia batalo inter ĥititoj kaj egiptianoj 13 jarcentoj antaŭ Kristo. En Hims situas ankaŭ tre grava kastelo *Qalaat al-Hossn*, kia funkciis kiel strategia gvatejo. Alia grava konstruaĵo en Hims estas *Moskeo de Khaled Ibn Al-Walid* kun metalo kupolo, kia reflektas sonlumon. Oni povas trovi ankoraŭ ekleziojn: *Kaneesat Um Zunnar* kaj *Kaneesat Mar Elian*.

La Akvobaraĵo Homs estas rom-konstruita akvobaraĵo ĉe la urbo Homs, kiu estas uzata ĝis nuntempe.

Bazaj faktoj
------------

* **horzono:** GMT+2h
* **loĝantaro:** 650 mil (taksito en 2003)

Lokanoj
-------

* Sarya el Sawas

Eksteraj ligiloj
----------------

* Retpaĝo de Homs (arabe kaj iomete angle)
* Retpaĝo de Homs (angle)
* Turista retpaĝo de Homs (germane) Arkivigite je 2004-10-25 per la retarkivo Wayback Machine
**Tamara Mumford** estas usona operkantistino (mezosoprano) naskita en Sandy, Utah, en 1980.

Tamara Mumford kreskis en Sandy, Utaho, kaj ricevis sian BA pri voĉa efikeco en Utaho Ŝtata Universitato en 2003. Post diplomiĝo, Tamara akceptis stipendion al Universitato Yale por daŭrigi siajn studojn pri operoprezento. Post unu jaro en Yale, Tamara estis invitita al Lindemann Young Artist Development Program en Nova Jorko.

Diplomiĝinto de Lindemann Young Artist Development Program de la Metropola Operejo, Tamara Mumford debutis tie kiel Laura en Luisa Miller, kaj de tiam aperis en pli ol 140 prezentoj kun la kompanio, iuj el kiuj inkluzivas la Pilgrimon en la nova produktado *L'Amour de loin* de Kajia Saariaho, Smeaton en la nova produktado de Anna Bolena, kaj en produktadoj de Rigoletto, *Ariadne auf Naxos*, *Il Trittico*, *Parsifal*, *Idomeneo*, *Cavalleria Rusticana*, *Nixon en Ĉinio*, *La Reĝino de Piko*, la kompleta Ringa Ciklo, *La Sorĉfluto*, *Somermeznokta sonĝo* kaj *Wozzeck*.

Referencoj
----------

1. ↑  Great Artists Series 18-19: Tamara Mumford, mezzo-soprano and Adam Nielsen, piano. — Washington University in St.Louis. — Department of Music. — March 21, 2019
rigardo de la strato (Ettringen–Bell) okcidentsudokcidenten al lal monto Hochsimmer
Hochsimmerturm (elrigardoturo)
La **Hochsimmer** estas 587,9 m alta vulkankonuso en la mezmontaro Ejfelo. Ĝi situas apud Ettringen en la rejnlando-palatinata distrikto Mayen-Koblenz (Germanio). Sur la monto staras elrigardoturo Hochsimmerturm.

Geografio
---------

### Situo

La estas en la alta Ejfelo (Hocheifel) ĉirkaŭ 1,7 km okcidentnordokcidente de la komunumo Ettringen. Preter ĝia okcidenta piedo fluas en nord-suda direkto la rivereto Nette. Je la orienta situas Sankta Johann.

Turoj
-----

Sur la orienta kupolo staras la 18 m alta Hochsimmerturm, en la jaroj 1909 ĝis 1911 konstruita elrigardoturo. De sia elrigardplatformo oni povas rigardi trans la Östliche Hocheifel, en la mezrejna baseno. Dum bonaj rigardkondiĉoj ebllas rigardi ĝis la katedralo de Kolonjo. Ĉ. 30 m nordokcidente de la Hochsimmer-turo staras dissendoturo.

Galerio
-------

* Hochsimmer de sudoHochsimmer de sudo
* orienta kupolo de sudoorienta kupolo de sudo
* Hochsimmer (dekstre), vidata de la Hohe AchtHochsimmer (dekstre), vidata de la Hohe Acht
* rigardo de Hochsteinrigardo de Hochstein

Referencoj
----------

Vidu ankaŭ
----------

* listo de vulkano en Germanio
* Listo de montoj en Rejnlando-Palatinato

Eksteraj ligiloj
----------------

* Kategorio Hochsimmer en la Vikimedia Komunejo (Multrimedaj datumoj)

* *Der Hochsimmer…* Arkivigite je 2015-08-13 per la retarkivo Wayback Machine, abgerufen am 28. November 2013, in *Gemeinde Ettringen am Hochsimmer*, auf ettringen-eifel.de
La **Homrajtprotekta Partio** aŭ en angla *Human Rights Protection Party* (*HRPP*) estas politika partio de Samoo. Ĝi estis la dominanta partio en la samoa politiko ekde 1982.

La partio estis kunfondita en majo de 1979 de Va'ai Kolone kaj de Tofilau Eti Alesana en opozicio al la regado de Tupuola Efi. Ĝi regis la landon ekde sia unua povovenko en 1982, escepte dum mallonga periodo en 1986 kaj 1987 kiam internaj malkonsentoj devigis ilin al koalicio.

La du fondintoj de la komenca partio, Kolone kaj Alesana, iĝis ĉefministroj de Samoo.

La nuna partistro estas ĉefministro Tuila'epa Sailele Malielegaoi.

En la ĝenerala elekto de la 4a de marto de 2001, la partio atingis 45.1% el popolaj voĉdonoj kaj 23 el 49 sidlokoj. Dum la elekto de la 2a de aprilo 2006 ĝi atingis 35 el la 49 sidlokoj. En la ĝenerala elekto de 2011, la partio atingis 36 el 49 sidlokoj, tiele retenante majoritaton.

Referencoj
----------

1. ↑  Asofou So'o.  (2005) "The establishment and operation of Samoa's political party system", Roland Rich, Luke Hambly and Michael G. Morgan: *Political Parties in the Pacific Islands*. Canberra: Pandanus Books, p. 189.
2. ↑
**András Monory Mész** [andrAŝ monori mEs], laŭ hungarlingve kutima nomordo **Monory Mész András** estas hungara reĝisoro, kameraisto. Lia origina nomo estis (laŭ hungarlingve kutima nomordo) *Mész András*.

János Xantus kaj András Monory Mész
András Monory Mész naskiĝis la 6-an de februaro 1954 en Budapeŝto.

Biografio
---------

András Monory Mész akiris reĝisoran-kameraistan diplomon en Altlernejo pri Teatro kaj Filmo en 1979. Liaj plej gravaj instruistoj estis Zoltán Fábri (reĝisoro) kaj György Illés. Inter 1980–1983 li estis ĵurnalisto kaj kameraisto en franca televido, inter 1983-1989 li havis altan postenon en filma studio en Budapeŝto, inter 1997–2000 en Hungara Televizio. Li doktoriĝis en 2002 en la altlernejo (intertempe levita universitato). Li ricevis premiojn inter 1979-1991.

Liaj filmoj kiel kameraisto (elekto)
------------------------------------

* *Verzió* (1979)
* *Bebukottak* (dokumenta filmo, 1985) - ankaŭ reĝisoro, scenaristo, filmomuntisto
* *Az én légióm* (1989)

Liaj filmaj reĝisoraĵoj (elekto)
--------------------------------

* *Zsúr* (mallonga filmo, 1975)
* *Románc* (televida filmo, 1989) - ankaŭ scenaristo
* *Meteo* (1990) - ankaŭ scenaristo

Lia filmo kiel helporeĝisoro
----------------------------

* *Játszani kell* (1984)

Liaj filmaj roloj (elekto)
--------------------------

* *A sípoló macskakő* (1972) - Gábor Pataki
* *Hogyan kell egy szamarat etetni?* (1974) - Zoltán
* *The Josephine Baker Story* (1991) - raportisto
* *A játékos* (1997) - juna aristokrato
* *Hátsó lépcső* (2014) - D-ro De Lagarde

Fontoj
------

* hungarlingva biografio kun foto
* filmoj

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 776203
* GND: 1061664406
* LCCN: n89104466
* VIAF: 121400819
* ISNI: 0000 0000 8013 7162
* BNF: 17920774k
 |


* Portalo pri Biografio
* Portalo pri Filmo
**Zoltán Horn,** laŭ la hungarlingve kutima nomordo **Horn Zoltán** estis hungara kuracisto pri internaj malsanoj, altlerneja instruisto. Lia filo estis András Horn.

Zoltán Horn naskiĝis la  2-an de septembro 1900(nun 1900-09-02) en Márkfalva (Hungara reĝlando, Aŭstrio-Hungario, nuntempa Jazernica en Slovakio), li mortis la 17-an de aŭgusto 1970 en Budapeŝto.

Biografio
---------

Zoltán Horn maturiĝis en katolika gimnazio en Besztercebánya. Li laboris en farmacia universitata instituto en Pécs inter 1922–1927, dum li akiris medicinan diplomon en Scienca Universitato Erzsébet en 1926. Li estis asistanto en la universitato inter 1927–1933, sed en 1933 li akiris plian diplomon pri internaj malsanoj. Li estis ĉefkuracisto en laboratorio de malsanulejo en Újpest inter 1933-1970, kie li enkondukis sisteman ekzamenan teston pri diabeto la unua en Újpest. La habilitiĝoj okazis en 1945 en Pécs, post 3 jaroj en Budapeŝto. Li estis ĉefkuracisto en laboratorio de hospitalo en Budapeŝto inter 1946-1951, poste li instruis en Budapeŝta Medicina Universitato. Li kandidatiĝis en 1955 antaŭ la Hungara Scienca Akademio. Li edziĝis en 1929, lia edzino naskis en 1934. Li ricevis premion en 1953.

Elektitaj kontribuoj
--------------------

* *A tápanyagok ún. specifikus dynamiás hatásáról.* (kunaŭtoro, 1927)
* *Die lokale Anwendung des A-vitamins in der Wundebehandlung* (1934)
* *A cukorbaj kórisméje és kezelésének újabb irányelvei* (monografio, 1942)
* *A heparin és dicumarin hatásmódjáról* (1949)
* *Az E-vitamin hatása a szénhidrát-anyagcserére* (kunaŭtoro, 1953)
* *A postthrombotikus oedemák kezelése panthesinnel és hyderginnel* (kunaŭtoro, 1959)
* *A heparin therápiás értékelése* (1962)

Fontoj
------

* hungarlingva biografio
* hungarlingva biografio

Referencoj
----------

1. ↑   hungarlingva datenaro de muzeo
2. ↑   universitata datenaro

|  |  |
| --- | --- |
| Bibliotekoj | * PeEnEo: 830248
* VIAF: 121453118
* ISNI: 0000 0000 7943 5357
 |


* Portalo pri Biografio
**Holoferno** (greke: Ὀλοφέρνης *Holoférnēs*, hebree: הולופרנס) estas, en la apokrifa libro Judit, enkondukita kiel generalo de la babela reĝo Nebukadnecar la 2-a. Li eliris, kun sia armeo, por submeti la popolojn inter la Mediteraneo kaj la Ruĝa maro, kiel venĝo ĉar neniu el la tie vivantaj popoloj helpis Nebukadnecaron dum ties batalo kontraŭ Arfaksad, la reĝo de la Medoj.

*Judit kun la kapo de Holoferno* de Cristofano Allori

La rakonto
----------

Judit, la ĉefrolulino en la bibliolibro, estas pia riĉa juda vidvino, kiu loĝis en la de Holoferno kun siaj trupoj sieĝata monturbo Betulio. Ŝi decidis savi la urbon kaj promenis nokte kun sia servistino kaj vinkruĉoj al la armekampadejo de la malamiko; pro sia beleco ŝi senpene atingis la tendon de Holoferno. Tiu decidis ke ŝi eniru kaj ordonis al la servistoj por ne ĝeni ilin, esperante je longa amorplena nokto. Judit tamen ebriigis la generalon kaj senkapigis lin kun helpo de sia servistino. Kun la kapo de Holoferno kiel trofeo ŝi reiris al Betulio. Kiam la holofernaj soldatoj rimarkis, la sekvan matenon, ke ilia gvidanto estis mortigita ili panike fuĝis persekutitaj de la judaj sieĝitoj.

Pentroarto
----------

La rakonto de Judit kaj Holoferno estas multuzita temo sur la pentraĵoj kaj akvafortoj de inter aliaj Rembrandt, Botticelli, Caravaggio, Michelangelo kaj Cristofano Allori.

Eksteraj ligiloj
----------------

* Kategorio Holoferno en la Vikimedia Komunejo (Multrimedaj datumoj)

* Ikonografiaj temoj: Judit
Blazono
**Joh. Berenberg, Gossler & Co. Kg**, Ofte konata kiel **Berenberg Banko** kaj ankaŭ varmarkata kiel simple **Berenberg**, estas transnacia plena-servo privata banko kaj investada banko bazita en Hamburgo, Germanio.

Ĝi estas la plej malnova banko en la komerca mondo, la dua plej malnova banko en la mondo entute, kaj la plej malnova germana banko.

Ĝi estas aktiva en investbankado, precipe tut-eŭropa akcioesplorado, kurtaĝo kaj kapitalmerkataj transakcioj, same kiel altvalora privata bankado kaj institucia riĉaĵadministrado. Ekde la 2000-aj jaroj, la firmao ĉiam pli temigis investbankadon. Berenberg Bank havas proksimume 1,600 dungitojn; 

La banko estis fondita en Hamburgo en 1590 fare de Hans kaj Paul Berenberg, fratoj de Antverpeno en nuntempa Belgio. La banko estis ade posedata fare de liaj posteuloj, hanseata familia dinastio, kiuj estis unu el la gvidaj familioj de la urboŝtato Hamburgo. La banko havas oficojn en Hamburgo, Frankfurto ĉe Majno, Duseldorfo, Munkeno, Stutgarto, kaj aliaj germanaj grandurboj, same kiel en Zuriko, Ĝenevo, Luksemburgio, Londono, Parizo, Novjorko, Bostono, Salcburgo, Vieno, kaj Ŝanhajo .

Referencoj
----------

1. ↑   Privatbanken profitieren von der Finanzkrise. *Süddeutsche.de*.
2. ↑  Christian Siedenbiedel (24.10.2009), "Die Bank der feinen Hanseaten," *Frankfurter Allgemeine Zeitung*

Eksteraj ligiloj
----------------

* Oficiala retejo
* Oficiala retejo (Luxembourg)
* Firmaa historio


|  |  |
| --- | --- |
| Bibliotekoj | * PeEnEo: 830279
* GND: 2038462-2
* LCCN: n2016068165
* VIAF: 245857014
* SUDOC: 195525205
 |
Vido de malsupre
La **Turo de la Banko de Ĉinio** estas nubskrapulo situanta en la centro de Honkongo. La turo enhavas la ofiĉejon de la Banko de Ĉinio (Honkongo), unu el la plej grandaj kaj plej gravaj bankoj en Honkongo. Ĝi estis dezajnita fare de la arkitekto I. M Pei kaj konstruita inter ‏ 1989 kaj 1990.

La konstruaĵo havas 70 etaĝojn kaj altiĝas al 315 metroj. Dank' al du pliaj radioantenoj supre ĝi atingas altecon de 369 metroj. Ĝis 1992 ĝi estis la plej alta nubskrapulo en Azio sed ekde tiam altaj nubskrapuloj estis konstruitaj en multaj gravaj urboj.

La tuta strukturo estas konstruita kiel kompleta krada herniobandaĝo alkroĉita al la planko, kiu donas al ĝi grandan stabilecon. Ĝiaj ĉefaj traboj formas strukturon konsistantan el spacaj formoj proksimaj al la kvaredro kaj kvadrataj piramidoj kiuj formas ĝian kompletan strukturon. Vidite de supre ĝi aspektas kiel 'X', kies ĉiu kvarono, kiu aspektas kiel ortangula kaj izocela triangulo , atingas malsaman altecon ĉiuflanke. La formo de la turo simulas la kreskon de bambuzoideoj, kiel simbolo de vivado kaj prospero.

Fakuloj de fengŝuo kritikis la strukturon de la turo kaj asertis ke la turo radias negativajn energiojn pro sia formo rememoriga pri tranĉilo kaj ĝiaj "X" formoj. Antaŭ la komenco de konstruo, Pei faris malgrandajn ŝanĝojn al la anguloj de la konstruaĵo sekvante tiun revizion sed tio ne dispelis asertojn ke la formo de la tranĉilo direktita kontraŭ la konstruaĵo de la HSBC estis supozeble intencita por malbeni la rivalan bankon kaj honkongan registaran konstruaĵon (la registara konstruaĵo antaŭ ol Honkongo estis transdonita al Ĉinio en 1997).

Eksteraj ligiloj
----------------

* Kategorio Turo de la Banko de Ĉinio en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 777819
 |
**Deĵavuo** (france *déjà-vu*, deĵavu) aŭ **jamsento** estas elemento de la psikologia–filozofia koncepto de profesoro Emile Boirac. *Déjà vu* signifas "jam vidita". Ĝi estas la sento ke tio, kio okazas nun, okazis jam antaŭe, precize same. La scienca nomo de tiu fenomeno estas paramnezio. Se amo estas konforma kun la difino de Platono, nome ke ĝi estas *sopiro por la unuigo, patrujo, la dua parto de sia memo*, la ama sento estas paramnezio. Paramnezio estas ankaŭ foje konsiderata postsigno de renaskiteco.

Rilatoj kun nervaj kaj mensaj perturboj
---------------------------------------

La deĵavua sento okazas en la perturboj trafantaj la dekstran hemisferon de la cerbo. Ĝi ankaŭ estas vidata en iuj tempiaj epilepsioj.

Jamsento ne rilatas al mensaj patologioj kiel skizofrenio.

Hipotezoj
---------

1. Falsa retrovo: konfuzo inter situacio nuna kaj situacio simila sed ne plene sama el pasinteco aŭ rekono de evento forgesita el la konscio.
2. Hipokampo agas revenige tro frue, eĉ antaŭ ol informo estas en la memorstaplo. Kutime, la nuno estas stakita por posta revenigo, sed hipokampo povas agi samtempe: enstakigo kaj revenigo. Ĝi estas priskribita kiel rekolektado sen enaĵo.

Referencoj
----------

1. ↑  Barbeau, Emmanuel; Sontheimer, A.; Joubert, S.; Didic, M.; Felician, O.; Tramoni, E.; Grimault, S.; Ceccaldi, M.; Poncet, M. (2004). "Le cortex périrhinal chez l’homme", *Revue Neurologique* **160** (4), p. 401–411. doi:10.1016/S0035-3787(04)70921-2.

* Kategorio Deĵavuo en la Vikimedia Komunejo (Multrimedaj datumoj)